નવી દિલ્હી : મહાગઠબંધનને બચાવવા માટે સમાજવાદી પાર્ટી અધ્યક્ષ મુલાયમ સિંહ યાદવને મનાવવા માટે જદયૂ અધ્યક્ષ શરદ યાદવ સહિત રાજદ અધ્યક્ષ લાલૂ પ્રસાદ યાદવ તેમનાં ઘરે પહોંચ્યા. લગભગ એક કલાક ચાલેલી બેઠકમાં સપા સુપ્રીમોને મનાવવાનાં પ્રયાસો કરવામાં આવ્યા. બેઠક પુરી થયા બાદ શરદ યાદવે જણાવ્યું કે ગઠબંધનને યથાવત રાખવાનું છે, બચાવવાનું છે આ અંગે ચર્ચા થઇ. જો કે સમાજવાદીપાર્ટીની તરફથી કોઇ વક્તવ્ય નથી આવ્યું.